Sewe vas vir reeks rooftogte in Sasolburg | Maroela Media
Konst. Peter Kareli, 'n polisiewoordvoerder van die Vrystaat, het Dinsdag gesê vyf mans van Mosambiek en twee van Suid-Afrika is onderskeidelik in Kathlehong, Orange Farm en Mamelodi in hegtenis geneem. Hulle is tussen 22 en 32 jaar oud.
"Verskeie gesteelde goedere is in hul besit gevind," het Kareli gesê.
Die inhegtenisnames volg nadat 'n spesiale taakspan op die been gebring is om 'n string huisrowe in die gebied te ondersoek. Volgens Kareli duur die ondersoek voort en behoort meer verdagtes vasgetrek te word.